રોજ ૪ નાગરિકો કાયમી ગુમસર્ચ માય ચાઇલ્ડ નામની એનજીઓના સર્વે પ્રમાણે ગુજરાતમાં દરરોજ ૨૦ નાગરિકો ગુમ થાય છે. જેમાંથી ૪ ક્યારેય પરત આવતા નથી. રાજ્યમાં ૨૦૦૭થી ૨૦૧૪ દરમિયાન ૫૫ હજાર બાળકો ગુમ થયાં છે. તેમાંથી ૧૦ હજાર બાળકો હજી મળ્યાં નથી. ભારતનાં મોટાભાગનાં શહેરમાં ૪૦ ટકા એવાં બાળકો ભીખ માગે છે જે ટ્રાફિકિંગનો ભોગ બન્યાં હોય. આ અંગે ચાઇલ્ડ રાઈટ સંસ્થાના ફાઉન્ડર રાજુ સોલંકી કહે છે, ‘ચાઈલ્ડ ટ્રાફિકિંગ કરનારા માનસિક અને શારીરિક અત્યાચાર કરીને બાળકોમાં ડર પેદા કરે છે. જેના કારણે બાળકો એક મશીનની જેમ તેમનો હુકમ માનતા હોય છે. પોલીસના હાથે ઝડપાયા બાદ પણ આ બાળકો પોતાના માલિકનું નામ સરળતાથી કહેતા નથી.